Source: https://ficek.sk/podmienecne-upustenie-od-vykonu-zvysku-trestu-7656
Timestamp: 2019-09-18 20:50:31+00:00
Document Index: 14540956

Matched Legal Cases: ['§ 69', '§ 437', '§ 415', 'súd ', 'súd ', 'súd ']

[2019] Podmienečné upustenie od výkonu zvyšku trestu | Právna Poradňa '
Odpovedané dňa: 21. 10. 2014
Otázka: Podmienečné upustenie od výkonu zvyšku trestu
Dobrý deň prajem, dňa 3.8.2013 mi bol zadržaný vodičský preukaz na dobu 18 mesiacov za jazdu pod vplyvom alkoholu. Po uplynutí polovice trestu som podal žiadosť o podmienečné odpustenie zvyšku trestu, ktorá bola zamietnutá. Mám právo opätovne požiadať o odpustenie zvyšku trestu? Ďakujem za odpoveď. S pozdravom
Odpoveď: Podmienečné upustenie od výkonu zvyšku trestu
Dobrý deň. V zmysle ustanovenia § 69 a nasl. Trestného zákona ste v návrhu na podmienečné upustenie od výkonu zvyšku trestu zákazu činnosti (spočívajúceho v zákaze viesť motorové vozidlá) boli povinný preukázať, že ďalší výkon tohto trestu nie je potrebný. Nakoľko z Vašej otázky vyplýva, že návrh ste podali až po uplynutí polovice trestu a návrh bol napriek tomu zamietnutý, zrejme sa Vám nepodarilo preukázať práve to, že ďalší výkon trestu zákazu činnosti by vo Vašom prípade nebol potrebný. Podľa ustanovenia § 437 v spojení s § 415 Trestného poriadku, ak bol návrh odsúdeného o podmienečné upustenie od výkonu zvyšku trestu zákazu činnosti zamietnutý, môže ho odsúdený opakovať až po uplynutí jedného roka od zamietnutia okrem prípadu, že návrh bol zamietnutý len preto, že ho odsúdený podal predčasne. Pokiaľ by ste súd opätovne požiadali o podmienečné upustenie od výkonu zvyšku trestu, s poukazom na uvedené by súd Vášmu návrhu nevyhovel a opäť by ho zamietol. Rovnako tak nie je potrebné, aby ste návrh po roku opakovali, nakoľko v tom čase už budete mať trest vykonaný.
Podotázka: Podmienečné upustenie od výkonu zvyšku trestu (Trestné právo)
dobrý deň,6.2.2016 mi uplynie 12 mesiacov od uloženia zákazu činnosti vedenia mot.vozidiel, ktorý mi bol uložený na dobu 18 mesiacov. Poraďte mi prosím, akou formou je potrebné podať žiadosť o podmienečné upustenie od výkonu trestu, resp. čo všetko je potrebné absolvovať a aké prípadné tlačivá a žiadosti napísať na príslušný súd? Ďakujem za odpoveď.
Odpovedá: JUDr. Milan Ficek, advokát (odpoveď odoslaná: 06.02.2016)
Dobrý deň, ak Vám uplynula viac ako polovica trestu (túto podmienku spĺňate), môžete požiadať o upustenie od zvyšku trestu zákazu činnosti. Ak máte záujem, toto podanie na súd Vám môžeme za malý poplatok poskytnúť.
V prípade, ak sa rozhodnete spísať si návrh sám, návrh je potrebné podať na súd, do návrhu uveďte rozsudok a trest, ktorý Vám bol uložený a ďalej to, že žiadate podmienečné upustenie od zákazu zvyšku trestu činnosti. Môžete priložiť aj kópiu rozhodnutia súdu. Tiež uveďte, že ste viedli riadny život a spĺňate podmienky na upustenie.
Upustenie od zvyšku trestu
Odpustenie zvysku trestu
﻿R﻿a﻿j﻿m﻿u﻿n﻿d﻿ ﻿M﻿a﻿d﻿a﻿r﻿i﻿c﻿
ano velmi som spokojny s vasou odpovedou